Kif il-fewġa, fi żmien il-ħarifa, Tgerbeb magħha il-weraq nixfin, U lis-siġar, għajjiena w midruba, Tħalli mbeżżgħa mill-Ijieli xitwin, Hekk, ħanini, is-xjuħija, għad tagħmillek, Hekk sbuħitek għad togħsfor maż-żmien; Kull ġmiel tiegħek jintilef fi ħdanha Xħin bis-serqa lejk joqrob iż-żmien; U minn fommok tgħib siekta t-tbissima, Għajnejk koħol jimtelgħu, bid-dmugħ, : Minn fuq ġbinek, il-warda ta' ħmura Għad tidbiel, w ma tibqax iktar tfuħ. Iżda għid, liema riefnu mewwieti, Jista' jġarraf u jtemm mħabbti lejk: Bħaż-zokk oħwon tas-siġar imneżżgħa Tibqa' mħabbti sa għeluq għajnejk. Meta għajnejja jittaqqlu bil-bewsa tan-n'għas U l-lejl jitla' jsaltan fuq ħlejjaq reqdin, Meta ħsiebi jintilef fil-ħondoq tal-ħolm Biss wiċċek idawwal dawk l-oqsma mdallmin. Meta taħt ix-xemx ta' Mejju ndur qalb il-ħdura U nisma' t-tħaxwixa. tal-weraq mar-riħ, Nistħajjilhom itennu dak ismek għalija U nifraħ li l-ismek sal-fewġa tgħannih. Iżda meta niftakar li mħabbtek b'għod minni U kollu għalxejn li nixxennaq għalik, Nivfa kbira flok bewsa jġarrbu xufftejja, U f'telfa nintilef, bi ħsiebi biss fik.